Pielikums

Cēsu novada domes

25.05.2023. sēdes lēmumam Nr.238

APSTIPRINĀTS

Ar Cēsu novada domes

25.05.2023.lēmumu Nr.238

**Noteikumi**

Cēsīs, Cēsu novadā

2023. gada 25. maijā Nr.149

**Cēsu novada pašvaldības noteikumi**

**Pretputekļu absorbenta iestrādes kārtība**

Izdots saskaņā ar Valsts pārvaldes iekārtas likuma 72. panta pirmo daļu, Publiskas personas finanšu līdzekļu un mantas izšķērdēšanas novēršanas likuma 2. panta pirmo punktu, 3. panta pirmo punktu, Pašvaldību likuma

4. panta pirmās daļas 3. punktu.

1. **Vispārīgie jautājumi**
2. Pretputekļu absorbenta iestrādes kārtība (turpmāk – Noteikumi) nosaka Cēsu novada pašvaldības (turpmāk – Pašvaldības) īpašumā esošo ceļu un ielu ar grants segumu apstrādes kārtību ar pretputekļu absorbentu.
3. Noteikumos ir lietoti šādi termini:
   1. *Pretputekļu absorbents* – Kalcija hlorīds CaCl2, pārslās/granulās vai ūdens šķīdumā, kas paredzēts grants segumu atputekļošanai, ko pierāda konkrētā materiāla ražotāja izdots apliecinājums.
   2. *Autoceļi* – Pašvaldības īpašumā, valdījumā vai nomā esoši ar VAS “Latvijas Valsts ceļi” sasakņotā ceļu un ielu sarakstā iekļauti ceļi un ielas ar grants segumu un to posmi, kā arī pašvaldības īpašumā ierīkotas brauktuves un auto stāvvietu laukumi ar grants segumu.
   3. *Tehnikas vienības –* Pretputekļu absorbenta iestrādei lietojamo iekārtu, transportlīdzekļu, ceļu uzturēšanas tehnikas un/vai traktortehnikas vienības atbilstoši “Cēsu novada transporta būvju ikdienas uzturēšanas darbu tehniskās specifikācijās” noteiktajam.
   4. *Atbildīgais darbinieks* - noteikta atbildīgā persona par Autoceļu uzturēšanu Cēsu pilsētā un Vaives pagastā vai Cēsu novada apvienības pārvaldē.
   5. *Uzraugošais darbinieks –* darbinieks, kas uzrauga (kontrolē) autoceļu uzturēšanas pakalpojuma nodrošinājumu un dokumentācijas izstrādi;
      1. Cēsu novada pašvaldības administrācijas Īpašumu apsaimniekošanas pārvaldē – pārvaldes vadītāja vietnieks;
      2. Cēsu novada apvienību pārvaldēs – pārvaldes vadītājs;
   6. *Iestāde* - Cēsu novada pašvaldības administrācijas Īpašumu apsaimniekošanas pārvalde vai Cēsu novada apvienības pārvalde.
4. Noteikumi ir saistoši visiem Pašvaldības darbiniekiem, kas veic Autoceļu uzturēšanas darbu izpildi, pasūtīšanu un/vai uzraudzību.
5. Autoceļu apstrāde ar Pretputekļu absorbentu tiek organizēta, lai novērstu Autoceļa putēšanu, tādējādi paildzinot Autoceļa virskārtas kalpošanas laiku, kā arī, lai uzlabotu dzīves un veselīgas vides kvalitāti Pašvaldības teritorijā dzīvojošām personām, kuru īpašumā vai valdījumā esošas ēkas atrodas Autoceļam piegulošos zemes gabalos, kā arī kuras ikdienā uzturas vai nodarbojas ar saimniecisko darbību blīvi apdzīvotās Pašvaldības teritorijās (pilsētā un ciemos).

**II. Pretputekļu absorbenta iestrādes kārtība un atputekļojamo ceļu posmu izvēles kritēriji**

1. Pretputekļu absorbenta iestrādes darbus veic iepirkuma procedūrā izvēlēts vai ar deleģējuma līgumu noteikts komersants, vai Iestādes darbinieki ar atbilstošām Tehnikas vienībām.
2. Pretputekļu absorbenta iestrādes darbi tiek veikti atbilstoši “Cēsu novada transporta būvju ikdienas uzturēšanas darbu tehniskās specifikācijas” noteiktajam.
3. Pretputekļu absorbenta iestrādes darbi veicami vienlaicīgi iesaistot visas Tehnikas vienības, nepieļaujot uzirdinātās Autoceļa virskārtas atkārtotu piebraukšanu vai samitrinātas Autoceļa virskārtas atkārtotu izžūšanu pirms Pretputekļu absorbenta iestrādes.
4. Pretputekļu absorbenta iestrādes darbi tiek veikti:
   1. Autoceļos Pašvaldības pilsētās un ciemu teritorijās:
      1. kas nodrošina piekļuvi izglītības iestādei;
      2. kas nodrošina piekļuvi medicīnas un sociālo pakalpojumu saņemšanas vietai;
      3. ielās, kur notiek pārvadājumi ar sabiedrisko autotransportu;
      4. kas nodrošina piekļuvi pašvaldības izveidotai sporta, aktīvās atpūtas un rekreācijas objektiem.
      5. kas nodrošina piekļuvi ne mazāk kā diviem apbūvētiem privātīpašumiem;
      6. kas nodrošina piekļuvi objektam, kurā notiek uzņēmējdarbība – ar materiālu ieguvi, preču ražošanu, pārstrādi, tirdzniecību, klientu apkalpošanu saistīta u.c. darbība;
      7. kas nepieciešami civilās aizsardzības procesu (transporta infrastruktūras) nodrošināšanā;
   2. Autoceļu posmos ārpus apdzīvotām vietām līdz 150 (simts piecdesmit) metru garumā gar ēku privātīpašumā kur:
      1. dzīvojamās ēkas, vai uzņēmējdarbības nodrošināšanai nepieciešama būve (turpmāk tekstā – būve) ceļam piegulošā privātīpašumā atrodas tuvāk kā 30m attālumā no brauktuves un gada vidējā diennakts satiksmes intensitāte īpašumam piegulošajā ceļā ir lielāka vai vienāda ar trīsdesmit transportlīdzekļiem diennaktī.
5. Šo noteikumu 8.2.1. punktā minētais mērījums tiek veikts elektroniski karšu uzskaites sistēmā, perpendikulāri ceļa ass līnijai no Autoceļa īpašuma zemes vienības robežas līdz tuvākajam būves kadastra robežas punktam privātīpašumā.
6. Par šo noteikumu 8.2. punktā minētā atputekļošanas darbu posma viduspunktu tiek noteikts punkts, no kura veikts mērījums līdz īpašumā esošai būvei. Ja īpašumā atrodas vairākas būves, tad par atskaites punktu tiek noteikts attāluma mērījuma punkts līdz būvei, kas atrodas vistuvāk Autoceļam. Ja īpašumā atrodas vairākas būves, kas katra ir izvietotas 30m vai tuvāk Autoceļa zemes robežai, tad atputekļošanas darbu posms tiek pagarināts par posmu, kas līdzvērtīgs attālumam starp būvēm, mērījumus veicot paralēli ceļa asij.
7. 8.2. punktā minētais pakalpojums netiek veikts gar īpašumiem, kuru īpašniekiem uz iesnieguma iesniegšanas brīdi pastāv parādsaistības pret Pašvaldību sakarā ar nenomaksātiem nekustamā īpašuma nodokļu maksājumiem, īpašuma nomas maksājumiem vai sniegto pakalpojumu apmaksu.
8. 8.2. punktā minētais pakalpojums netiek veikts gar īpašumiem, kuros atrodas būves, kurām noteikts vidi degradējošas būves statuss.
9. Atbildīgais darbinieks, izvērtējot lietderību, ir tiesīgs pieņemt lēmumu neveikt vai atteikt veikt pretputekļu absorbenta iestrādes darbu organizēšanu Autoceļos un to posmos, ja brauktuves grants segums ir pastiprināti nolietojies (bez atbilstošas virskārtas, izteikti smilšains, mālains, ar kavētu virsūdens atvadi, veidojas zāles apaugums vai citi pamatoti apstākļi, kas būtiski samazina pretputekļu absorbenta efektivitāti un būtiski palielina tā nepieciešamo iestrādes daudzumu).
10. Atbildīgais darbinieks, izvērtējot pieejamā budžeta iespējas, ir tiesīgs pieņemt lēmumu neveikt vai atteikt pretputekļu absorbenta iestrādes darbu organizēšanu Autoceļos, to posmos, atbilstoši prioritātei, sākot ar zemāko.
11. Papildus šo noteikumu 8. punktā minētiem nosacījumiem, uz Pašvaldības iedzīvotāju vai iestāžu darbinieku ierosinājuma pamata, atsevišķi vērtējot katru gadījumu, Atbildīgais darbinieks ir tiesīgs organizēt atputekļošanas maršrutā neiekļautu Autoceļu vai to posmu apstrādi ar Pretputekļu absorbentu, ja tas ir nepieciešams neparedzētu apstākļu rašanās gadījumā (piem., pašvaldības ceļu vai ēku būvniecības dēļ u.tml. būtiski pieaugusi ceļu satiksmes intensitāte, kravas automašīnu kustība u.c.).

**III. Atbildīgā darbinieka pienākumi**

1. Izstrādāt un reizi gadā, līdz 1. martam aktualizēt un mājas lapā publicēt Pretputekļu absorbenta iestrādes maršrutu, organizēt pakalpojuma vai materiālu iepirkuma procedūru, piedalīties iepirkuma procedūras tehnisko noteikumu izstrādē.
2. Nodrošināt komunikāciju ar pašvaldības iedzīvotājiem un iestādēm, izskatīt iedzīvotāju iesniegumus un ierosinājumus.
3. Veikt atputekļošanas iestrādes pakalpojuma darbu pasūtīšanu vai organizēšanu, uzraudzību un pieņemšanu, organizēt darbu veikšanai traucējošu transportlīdzekļu vai objektu pārvietošanu no Autoceļa.
4. Kontrolēt atputekļošanas absorbenta iestrādes darbu kvalitāti, materiālu un Tehnikas vienību atbilstību, noteiktā darbu apjoma izpildi un ar to saistītās dokumentācijas (darbu žurnāli, darbu pieņemšanas - nodošanas akti u.c.) atbilstību normatīvajiem aktiem.
5. **Uzraugošā darbinieka pienākumi**
6. Kontrolēt un uzraudzīt pretputekļu absorbenta iestrādes maršruta atbilstību šajos noteikumos minētiem izvēles kritērijiem un ceļu darbu un apmaksas dokumentācijas atbilstību reāli veiktajiem darbiem un normatīvajiem aktiem.
7. Kontrolēt plānotā pašvaldības budžeta izpildi pretputekļu absorbenta iestrādes pakalpojuma pozīcijā, kā arī organizēt budžeta plānošanu nākošajam darbu izpildes periodam.

**V. Noslēguma jautājumi**

1. Noteikumi stājas spēkā 2023. gada 25. maijā.

Cēsu novada domes priekšsēdētājs J.Rozenbergs

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU